Karl-Heinz Riedle

Karl-Heinz Riedle (s. 16. syyskuuta 1965 Weiler im Allgäu) on saksalainen jalkapalloilija, pelipaikaltaan hyökkääjä. Hän voitti maailmanmestaruuden vuonna 1990.

Riedle edusti urallaan seuratasolla kotimaassaan Augsburgia, Blau-Weiß Berliniä, Werder Bremeniä ja Borussia Dortmundia, Italiassa Laziota sekä Englannissa Liverpoolia ja Fulhamia.  Hän saavutti Werder Bremenin riveissä yhden Saksan mestaruuden sekä Borussia Dortmundin riveissä kaksi Saksan mestaruutta ja Mestarien liigan voiton.

Saksan maajoukkueessa Riedle pelasi 42 ottelua ja teki niissä 16 maalia. Hän edusti Saksaa MM-kisoissa vuosina 1990 ja 1994 sekä EM-kisoissa vuonna 1992. Riedle saavutti Saksan riveissä maailmanmestaruuden vuonna 1990 pelattuaan lopputurnauksessa neljä ottelua, muun muassa välierässä Englantia vastaan tultuaan vaihdosta kentälle 38. minuutilla. Hän oli myös voittamassa olympiapronssia Saksan joukkueessa vuoden 1988 kesäolympialaisissa.

Saavutuksia 
 Maailmanmestari (1990)
 Saksan mestari kolme kertaa (1988, 1995, 1996)
 Olympiapronssi (1988)

Lähteet 

Saksalaiset jalkapalloilijat
Saksalaiset olympiamitalistit
Jalkapallon maailmanmestarit
Vuonna 1965 syntyneet
Elävät henkilöt